Argentiinan lippu

Argentiinan lippu on Argentiinan tunnus vaakunan, moton ja hymnin ohella. Lippu on otettu käyttöön vuonna 1812. Se on kolmiraitainen ja muodostuu kolmesta tasalevyisestä vaakaraidasta. Raidoista ylin ja alin ovat vaaleansinisiä ja keskimmäinen on valkoinen. Lipun keskelle lisättiin 1818 keltainen ”Toukokuun aurinko” eli Inti (esp. Sol de Mayo). Lippua, jossa on aurinkosymboli keskellä, kutsutaan viralliseksi seremonialipuksi (esp. Bandera Oficial de Ceremonia). Lippu ilman aurinkoa on koristelippu (esp. Bandera de Ornato). Kumpaakin versiota pidetään Argentiinan kansallislippuna. ==Virallinen kuvaus== ===Muoto ja koko=== Vuodesta 1978 lipun viralliset mittasuhteet ovat 9:14 ja sen virallinen koko on 0,9 kertaa 1,4 metriä. Lipun raitojen korkeus on 30 cm. ===Värit=== Lipun väreistä käydään keskustelua, sillä lipun värejä ei ole määritelty virallisesti. Espanjan kielen sanaa celeste käytetään kuvaamaan lipun vaaleansinisten raitojen väriä. Pantone määrittelee tämän värin N21-01, joka vastaa RGB-väriä 155, 196, 226. Väri RGB HTML HSV Lab CMYK Malli Celeste 156, 196, 226 #9BC4E2 201, 31, 89 77, -9, -20 37, 12, 3, 0 Celeste (Web-versio) 153, 205, 255 #99CCFF 210, 40, 100 80, -3, -31 35, 10, 0, 0 Valkoinen 255, 255, 255 #FFFFFF 0, 0, 100 100, 0, 0 0, 0, 0, 0 Kullankeltainen 255, 205, 51 #FFCD33 45, 80, 100 85, 8, 76 1, 19, 89, 0 Musta 0, 0, 0 #000000 0, 0, 0 0, 0, 0 75, 68, 67, 90 ===Aurinkosymboli=== Lipun aurinkosymboli on kopio ensimmäisessä argentiinalaisessa kolikossa (vuodelta 1813) olevasta kaiverruksesta. Vuonna 1978 auringon väriksi määriteltiin kullankeltainen (amarillo oro). Auringon sisähalkaisijaksi määriteltiin 10 cm ja ulkohalkaisijaksi 25 cm (auringon halkaisija on 5/6 valkoisen raidan korkeudesta ja auringon ”naama” on 2/5 auringon korkeudesta). Auringossa on 32 sädettä, joista 16 on suoria ja 16 aaltoilevia. ==Lipun symboliikka== Yleisin selitys lipun väreille on, että sininen kuvaa taivasta, valkoinen pilviä ja keltainen aurinkoa. Toisen selityksen mukaan sininen kuvaa Río de la Plata-jokea ja valkoinen hopeaa (Argentiinan nimi on johdettu latinan sanasta argentum, joka tarkoittaa hopeaa). Muita selityksiä on, että värit on valittu Bourbon-suvun tai Neitsyt Marian vaatteiden väreistä. ==Provinssien liput== Kuva:Bandera de la Ciudad de Buenos Aires.svg|Buenos Aires Kuva:Bandera de la Provincia de Buenos Aires.svg|Buenos Airesin maakunta Kuva:Flag of Chaco province in Argentina 2007.jpg|Chaco Kuva:Flag of chubut province in argentina - bandera de chubut.svg|Chubut Kuva:Bandera Cordoba- inof.svg|Córdoba Kuva:Bandera de la Provincia de Corrientes.svg|Corrientes Kuva:Entre rios prov arg.png|Entre Ríos Kuva:Flag_of_Formosa.svg|Formosa Kuva:Flag of Jujuy province in Argentina.gif|Jujuy Kuva:Flag_of_La_Pampa_province.png|La Pampa Kuva:Flag of La Rioja province in Argentina.gif|La Rioja Kuva:Flag of Mendoza province in Argentina.gif|Mendoza Kuva:Flag of Misiones.svg|Misiones Kuva:Flag of Neuquen province in Argentina.svg|Neuquén Kuva:Bandera de la Provincia de Salta.svg|Salta Kuva:Flag of San Juan province in Argentina.gif|San Juan Kuva:Bandera de la Provincia de San Luis.svg|San Luis Kuva:Bandera de la Provincia de Santa Cruz.svg|Santa cruz Kuva:Flag of Santa Fe province in Argentina.png|Santa Fe Kuva:Bandera de la Provincia de Santiago del Estero.svg|Santiago del Estero Kuva:Flag of Tierra del Fuego province in Argentina.svg|Tulimaa, Etelämantereen sektori ja Etelä-Atlantin saaret Kuva:Flag of Tucuman province in Argentina.gif|Tucamán Catamarcan ja Rio Negron provinsseilla ei ole lippua. ==Katso myös== * Luettelo valtioiden historiallisista lipuista * Toukokuun Aurinko ==Aiheesta muualla== * Lisätietoja Argentiinan lipusta. Luokka:Valtioiden liput lippu